पाएं अपने शहर की ताज़ा ख़बरें और फ्री ई-पेपरडाउनलोड करें
मई महीने के पहले दिन अच्छी खबर मिली है। पहली बार 306 लोगों ने कोरोना को मात दी। इधर, कोरोना काल के सबसे खराब महीने अप्रैल के आखिरी दिन भी बुरे नही, क्योंकि, अंतिम 7 दिनों में 1418 लोग ठीक होकर अपने घर भी पहुंचे है। इस लिहाज से अप्रैल महीने में जहां सबसे ज्यादा मरीजों के मिलने का रिकॉर्ड बना है, वहीं दूसरी ओर सबसे ज्यादा मरीजों के ठीक होने का भी रिकॉर्ड इसी महीने दर्ज हुआ है।
हमारा जिले में कोरोना बेकाबू हो चुका है। नए केस लगातार सामने आ रहे हैं। मई महीने में भी यह सिलसिला जारी है शनिवार को 325 संक्रमित मिले। जो अब तक का सबसे बड़ा रिकॉर्ड है। हालांकि, राहत की बात यह है कि अप्रैल महीने में संक्रमित के ठीक होने का सिलसिला भी लगातार जारी रहा। महीने के आखिरी दिन 30 अप्रैल को 267 संक्रमित ठीक हो गए, जो कि उस महीने की सबसे बड़ी संख्या है। इधर, शहर में मिलने वाले ज्यादातर मामले सामान्य सर्दी खांसी बुखार के हैं, ऐसे मरीज घर पर रहकर ही ठीक हो रहे हैं।
44 लोगों को मेडिकल कॉलेज से किया डिस्चार्ज
रतलाम शनिवार को एक साथ 325 संक्रमित सामने आए। हालांकि, इस बड़े आंकड़े से घबराना नहीं है क्योंकि, 323 लोगों ने कोरोना को मात भी दी है। शनिवार को मेडिकल कॉलेज से 44 लोगों को डिस्चार्ज किया गया। होम आइसोलेशन से 245 लोगों की रिपोर्ट निगेटिव आने के बाद उन्हें डिस्चार्ज दिया गया। आयुष हॉस्पिटल से 3, आशीर्वाद नर्सिंग होम से 2, रतलाम हाॅस्पिटल से 1, जीवांश हाॅस्पिटल से 2, शाह नर्सिंग होम से 1, रेलवे हॉस्पिटल से 1, सीएचएल हास्पिटल से 1 व अन्य सेंटर से 23 लोग डिस्चार्ज हुए।
44 लोगों को मेडिकल कॉलेज से किया डिस्चार्ज
रिटायर्ड एसडीओपी एचएस परमार और उनकी पत्नी पुष्पा परमार मेडिकल कॉलेज से ठीक हो कर घर पहुंचे तो परिवार ने उनका इस तरह स्वागत किया गया। पुष्पा परमार हाई ब्लड शुगर की भी मरीज हैं। इनका परिवार 14 अप्रैल को पॉजिटिव आया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn